Source: http://www.europarl.europa.eu/sides/getDoc.do?type=MOTION&reference=B8-2017-0237&language=RO
Timestamp: 2017-10-21 17:57:22+00:00

Document:
Propunere de rezoluţie referitoare la negocierile cu Regatul Unit ca urmare a notificării intenției sale de a se retrage din Uniunea Europeană - B8-0237/2017
Stadii ale documentului : B8-0237/2017
501k 54k
depusă ca urmare a dezbaterilor privind negocierile cu Regatul Unit după notificarea intenției sale de a se retrage din Uniunea Europeană
– având în vedere notificarea făcută de prim-ministra Regatului Unit, adresată Consiliului European la 29 martie 2017 în conformitate cu articolul 50 alineatul (2) din Tratatul privind Uniunea Europeană,
A. întrucât prin notificarea Consiliul European de către guvernul Regatului Unit se începe procesul prin care Regatul Unit va înceta să fie un stat membru al Uniunii Europene și tratatele nu i se vor mai aplica;
C. întrucât Parlamentul European reprezintă toți cetățenii Uniunii Europene și va acționa, pe tot parcursul procesului care va conduce la retragerea Regatului Unit, pentru a le apăra interesele;
D. întrucât, deși este dreptul suveran al unui stat membru de a se retrage din Uniunea Europeană, este de datoria tuturor celorlalte state membre să acționeze în mod unit pentru a apăra interesele Uniunii și integritatea sa; întrucât, prin urmare, negocierile vor fi purtate între Regatul Unit, pe de o parte, și Comisia Europeană, în numele Uniunii Europene și al celorlalte 27 de state membre rămase (UE-27), pe de altă parte;
G. întrucât Regatul Unit, în notificarea făcută la 29 martie 2017, și-a anunțat intenția de a ieși din jurisdicția Curții de Justiție a Uniunii Europene;
H. întrucât guvernul Regatului Unit a precizat în aceeași notificare că viitoarele sale relații cu Uniunea Europeană nu vor include apartenența la piața internă și nici la uniunea vamală;
I. întrucât, cu toate acestea, rămânerea Regatului Unit în piața internă, în Spațiul Economic European și în uniunea vamală ar fi fost soluția optimă atât pentru Regatul Unit, cât și pentru UE-27; întrucât acest lucru nu este posibil atâta timp cât guvernul Regatului Unit își menține obiecțiile cu privire la cele patru libertăți și la jurisdicția Curții de Justiție a Uniunii Europene, refuză să facă o contribuție generală la bugetul Uniunii și intenționează să își desfășoare propria politică comercială;
K. întrucât negocierile trebuie conduse astfel încât să urmărească asigurarea stabilității juridice și limitarea perturbărilor, precum și o viziune de viitor clară pentru cetățeni și entități juridice;
L. întrucât o retragere a notificării trebuie să fie supusă condițiilor stabilite de toate statele membre ale UE-27, astfel încât să nu poată fi folosită ca mijloc procedural sau să se facă abuz de ea în încercarea de a îmbunătăți actualele condiții de apartenență a Regatului Unit la UE;
N. întrucât un număr mare de cetățeni ai Regatului Unit, inclusiv majoritatea celor din Irlanda de Nord și Scoția, au votat să rămână în Uniunea Europeană;
P. întrucât retragerea Regatului Unit ar trebui să oblige UE-27 și instituțiile Uniunii să reacționeze mai bine în fața provocărilor actuale și să reflecteze asupra viitorului lor și asupra eforturilor lor pentru a face ca proiectul european să fie mai eficient, mai democratic și mai aproape de cetățeni; reamintește că Foaia de parcurs de la Bratislava din 16 septembrie 2016, precum și rezoluțiile Parlamentului European referitoare la acest aspect, Cartea albă a Comisiei Europene din 1 martie 2017 privind viitorul Europei, Declarația de la Roma din 25 martie 2017 și propunerile Grupului la nivel înalt privind resursele proprii din 17 ianuarie 2017 pot servi drept bază pentru acest proces de reflecție,
1. ia act de notificarea Consiliului European de către guvernul Regatului Unit, care oficializează astfel decizia Regatului Unit de a se retrage din Uniunea Europeană;
5. se așteaptă ca, pentru a asigura o ieșire ordonată a Regatului Unit din Uniunea Europeană, negocierile între Uniunea Europeană și Regatul Unit să fie făcute cu bună credință și în condiții de totală transparență; reamintește că Regatul Unit va continua să se bucure de drepturile sale ca stat membru al Uniunii Europene până la intrarea în vigoare a acordului de retragere și, prin urmare, că va trebui să-și respecte în continuare obligațiile și angajamentele care decurg din aceste drepturi;
6. reamintește că, în această privință, ar fi contrar dreptului Uniunii ca Regatul Unit să înceapă negocieri privind posibile acorduri comerciale cu țări terțe înainte de retragerea sa din UE; subliniază că o astfel de acțiune ar fi în contradicție cu principiul cooperării loiale prevăzut la articolul 4 alineatul (3) Tratatul privind Uniunea Europeană și ar putea produce consecințe, precum excluderea Regatului Unit de la procedurile pentru negocierile comerciale prevăzute la articolul 218 din Tratatul privind funcționarea Uniunii Europene; subliniază că același lucru trebuie să fie valabil și în alte domenii de politică în care Regatul Unit ar continua să influențeze legislația, acțiunile, strategiile sau politicile comune ale Uniunii într-un mod care ar favoriza mai mult propriile sale interese de stat membru care părăsește Uniunea, decât interesele Uniunii Europene și ale UE-27;
7. avertizează că, de asemenea, ar fi contrar tratatelor orice acord bilateral între unul sau mai multe state membre rămase și Regatul Unit, care nu a fost aprobat de UE-27 și care privește chestiunile incluse în domeniul de aplicare al acordului de retragere sau care afectează viitoarele relații ale Uniunii Europene cu Regatul Unit; avertizează, totodată, că acest lucru ar fi valabil mai ales pentru orice acord bilateral sau practică de reglementare sau de supraveghere care vizează, de exemplu, să ofere acces privilegiat la piața internă pentru instituțiile financiare cu sediul în Regatul Unit în detrimentul cadrului de reglementare al Uniunii sau în detrimentul statutului cetățenilor din UE-27 în Regatul Unit, sau invers;
9. își exprimă speranța că, în aceste condiții, Uniunea Europeană și Regatul Unit vor stabili o relație viitoare care echitabilă, cât mai apropiată și echilibrată în ceea ce privește drepturile și obligațiile; regretă decizia guvernului Regatului Unit de a nu participa la piața internă, la Spațiul Economic European sau la uniunea vamală; consideră că un stat care se retrage din Uniune nu poate beneficia de aceleași avantaje ca un stat membru al Uniunii Europene și, prin urmare, declară că nu va fi de acord cu niciun acord care ar contrazice acest lucru;
10. reafirmă că apartenența la piața internă și la uniunea vamală implică acceptarea celor patru libertăți, jurisdicția Curții de Justiție a Uniunii Europene, contribuțiile la bugetul general și respectul pentru politica comercială comună;
12. ia act de modalitățile propuse pentru organizarea negocierilor conținute în declarația șefilor de stat sau de guvern ai celor 27 de state membre și a președinților Consiliului European și Comisiei Europene din 15 decembrie 2016; salută cu satisfacție desemnarea Comisiei Europene ca negociator din partea Uniunii, precum și numirea lui Michel Barnier în calitate de negociator-șef; subliniază că implicarea deplină a Parlamentului European este o condiție prealabilă necesară pentru ca parlamentul să aprobe acordul la care se va ajunge între Uniunea Europeană și Regatul Unit;
14. este de acord că în cazul care se fac progrese semnificative pentru un acord de retragere, atunci s-ar putea începe discuțiile privind posibilele dispoziții tranzitorii pe baza cadrului avut în vedere pentru viitorul relațiilor Regatului Unit cu Uniunea Europeană;
15. observă că un acord privind viitoarea relație dintre Uniunea Europeană și Regatul Unit ca țară terță poate fi încheiat numai după ce Regatul Unit a s-a retras din Uniunea Europeană;
16. afirmă că acordul de retragere trebuie să fie în conformitate cu tratatele și Carta drepturilor fundamentale a Uniunii Europene, în caz contrar, acordul nu va obține aprobarea Parlamentului European;
•statutul juridic al cetățenilor UE-27 care locuiesc sau au locuit în Regatul Unit și cel al cetățenilor Regatului Unit care locuiesc sau au locuit în alte state membre, precum și alte dispoziții privind drepturile lor;
•onorarea obligațiilor financiare care există între Regatul Unit și Uniunea Europeană;
•frontierele externe ale Uniunii Europene;
•clarificarea statutului angajamentelor internaționale ale a Regatului Unit asumate în calitate de membru al Uniunii Europene, având în vedere că 27 de state membre ale Uniunii Europene vor fi succesorul legal al Uniunii Europene cu 28 de state membre;
•certitudine juridică pentru entitățile juridice, inclusiv pentru firme;
•desemnarea Curții de Justiție a Uniunii Europene ca autoritate competentă pentru interpretarea și aplicarea acordului de retragere;
18. cere să se aplice un tratament echitabil statutul juridic al cetățenilor UE-27 care locuiesc sau au locuit în Regatul Unit și cel al cetățenilor Regatului Unit care locuiesc sau au locuit în alte state membre și consideră că interesele lor trebuie să aibă prioritate absolută în negocieri; cere, așadar, ca statutul și drepturile cetățenilor UE-27 cu reședința în Regatul Unit și ai cetățenilor Regatului Unit cu reședința în UE-27 să respecte principiile reciprocității, echității, a simetriei, nediscriminării și cere, în plus, protejarea integrității dreptului Uniunii, inclusiv a Cărții drepturilor fundamentale, precum și a cadrului său de aplicare; subliniază că orice degradare a drepturilor legate de libertatea de circulație, inclusiv discriminarea cetățenilor UE în ceea ce privește accesul la drepturile de ședere, înainte de data retragerii din Uniunea Europeană ar încălca dreptul Uniunii;
19. subliniază că o înțelegere financiară unică cu Regatul Unit stabilită pe baza conturilor anuale ale Uniunii Europene, auditată de Curtea de Conturi, trebuie să includă toate responsabilitățile legale care decurg din angajamentele restante și să ia în considerare elementele extra bilanțiere, datoriile contingente și alte costuri financiare care rezultă direct din retragerea Regatului Unit;
20. recunoaște că trebuie abordate în acordul de retragere poziția unică și circumstanțele speciale cu care se confruntă insula Irlanda; îndeamnă să fie folosite toate mijloacele și măsurile compatibile cu dreptul Uniunii Europene și cu Acordul din Vinerea Mare din 1998, pentru a atenua efectele retragerii Regatului Unit asupra frontierei dintre Irlanda și Irlanda de Nord; insistă, în acest context, asupra necesității absolute de a asigura stabilitatea și continuitatea procesului de pace din Irlanda de Nord și de a evite reinstituirea unor controale stricte la frontiere;
22. consideră că viitoarele relații dintre Uniunea Europeană și Regatul Unit ar trebui să fie echilibrate și cuprinzătoare și să servească interesele cetățenilor ambelor părți și, prin urmare, va fi nevoie de timp suficient pentru a fi negociate; subliniază că viitoarea relație ar trebui să acopere domeniile de interes comun, respectând integritatea și ordinea juridică a Uniunii, precum și principiile și valorile fundamentale ale Uniunii Europene, inclusiv integritatea pieței interne și capacitate decizională și autonomia Uniunii Europene; observă că articolul 8 din Tratatul privind Uniunea Europeană, precum și articolul 217 din Tratatul privind funcționarea Uniunii Europene, care prevede „ acorduri de instituire a unei asocieri caracterizate de drepturi și obligații reciproce, de acțiuni comune și proceduri specifice” ar putea conferi un cadru adecvat pentru o astfel de relație viitoare;
23. consideră că, indiferent de rezultatul negocierilor cu privire la viitorul relațiilor dintre Uniunea Europeană și Regatul Unit, ele nu pot implică niciun compromis între securitatea internă și externă, inclusiv cooperarea în domeniul apărării, pe de o parte, și viitoarele relații economice, pe de altă parte;
24. subliniază că orice viitor acord între Uniunea Europeană și Regatul Unit este condiționat de respectarea constantă de către Regatul Unit a standardelor prevăzute de legislația și politicile UE, în domenii cum ar fi mediul, schimbările climatice, lupta împotriva evaziunii și a fraudei fiscale, concurența loială, comerțul și politicile sociale;
25. se opune oricărui viitor acord între Uniunea Europeană și Regatul Unit care conține dispoziții fragmentare sau sectoriale, inclusiv în ceea ce privește furnizarea de servicii financiare, care ar oferi firmelor cu sediul în Regatul Unit acces preferențial la piața internă sau la uniunea vamală; subliniază că, după retragere, Regatului Unit va reintra în regimul aplicabil țărilor terțe prevăzut de legislația Uniunii;
29. cere să se ajungă la un acord cât mai rapid în ceea ce privește mutarea Autorității Bancare Europene și a Agenției Europene pentru Medicamente și ca procesul de relocare să înceapă cât mai curând posibil în termeni practici;
31. consideră că nu se impune o revizuire pentru ultimii doi ani ai actualului cadru financiar multianual, dar că impactul retragerii Regatului Unit ar trebui abordat prin intermediul procedurii bugetare anuale; subliniază că ar trebui demarate imediat activitățile dedicate cadrului financiar multianual, inclusiv chestiunea resurselor proprii, între instituțiile Uniunii și UE-27;
32. se angajează să finalizeze la timp procedurile legislative privind componența Parlamentului European în temeiul articolul 14 alineatul (2) din Tratatul privind Uniunea Europeană și cele privind procedura electorală, pe baza propunerii sale în temeiul articolului 223 din Tratatul privind funcționarea Uniunii Europene, anexată la Rezoluția sa din 11 noiembrie 2015 referitoare la reforma legislației electorale a Uniunii Europene(6); consideră, de asemenea, ținând seama de considerentul P din prezenta rezoluție, că, pe parcursul negocierilor privind retragerea și al celor privind stabilirea unei noi relații cu Regatul Unit, cele 27 de state membre ale Uniunii Europene, împreună cu instituțiile UE, trebuie să consolideze Uniunea de astăzi printr-o amplă dezbatere publică și să înceapă un proces de reflecție interinstituțională profundă privind viitorul său;
35. este decis să-și stabilească poziția finală privind acordul (acordurile) pe baza evaluării ce se va face în conformitate cu conținutul aceste rezoluții, precum și al tuturor rezoluțiilor ulterioare ale Parlamentului European;
Ultima actualizare: 10 aprilie 2017 Notă juridică

References: articolul 50
 articolul 4
 articolul 218
 articolul 8
 articolul 217
 articolul 14